MLDataScientist/Wikipedia-uzbek-2024-05-01 huggingface dataset:
Artjom Dmitrijev

Artjom Dmitrijev (1988-yil 14-noyabrda tugʻilgan) — estoniyalik professional futbolchi, hujumchi va yarim himoyachi. Oʻzbekiston Professional futbol ligasida Zarafshonning Qizilqum klubida oʻynagan. Estoniya terma jamoasi yarim himoyachisi.

Karyera 
Oʻsmirlik yillarida Dmitrijev Tallinning „Levadiya“ va „TFMK“ klublarida shugʻullangan. 2004-yildan u TFMK zaxira jamoasida oʻynagan. 2006-yilda Estoniya Premier ligasida asosiy jamoada debyut qilgan. 2008-yilda jamoaning doimiy oʻyinchisiga aylandi.

2008-yilda TFMK oʻz faoliyatini toʻxtatgandan soʻng, futbolchi Litva (Vetra, Kruoja) va Estoniya (Trans, Levadiya, Kalev (Sillamäe) oliy divizion klublarida oʻynadi. 2010-yilda u „Levadiya“ bilan Estoniya kubogi va superkubogi sohibiga aylandi.

2012-yilda u Belgiyaning ikkinchi divizioni „Antverpen“ klubiga oʻtdi. Keyin u ikki mavsum davomida Belgiyaning uchinchi divizionida Turnhout uchun oʻynadi.

2014-yilda u Estoniyaga qaytib, Infonetda yarim mavsum oʻtkazdi. 2015-yildan boshlab u „Nõmme Kalju“da uch yil oʻynadi, uch mavsumda 100 ga yaqin oʻyin oʻtkazdi va 2015-yilda Estoniya kubogini qoʻlga kiritdi. Artjom Dmitrijev yana xorijda — Finlandiya, Qozogʻiston va Oʻzbekistonda oʻynadi.

2019-yil 22-yanvar kuni „Oqjetpes“ klubi Dmitriyev bilan shartnoma imzolaganini eʼlon qildi.

Xalqaro faoliyati 
Dmitrijev Estoniya yoshlar va olimpiya terma jamoalarida oʻynagan. U ishtirok etgan Estoniya terma jamoasi 2015-yilning 9-iyunida oʻrtoqlik oʻyinida Finlandiya ustidan 2:0 hisobida gʻalaba qozongan.

Yutuqlar 
Estoniya chempionatining kumush medali sovrindori (1): 2010-yil

Estoniya chempionati bronza medali sovrindori (4): 2009-, 2015-, 2016-, 2017-yillar

Estoniya kubogi sohibi (2): 2010-, 2015-yillar

Estoniya Superkubogi sohibi (1): 2010-yil

Manbalar 

Oʻzbekistondagi chet ellik erkak futbolchilar
Oʻzbekiston Superligasi futbolchilari
Qizilqum klubi futbolchilari
Estoniyalik futbolchilar
Yashayotgan insonlar
1988-yilda tugʻilganlar
Mulla Ahmad masjidi

Mulla Ahmad masjidi () yoki Nosir ad-Din Gashtasib masjidi () — XIV asrga oid tarixiy masjid. Icheri-sheherning bir qismi boʻlib, Ozarbayjonning Boku shahridagi Sobir koʻchasida joylashgan. Bino Ozarbayjon Respublikasi Vazirlar Mahkamasining 2001-yil 2-avgustdagi 132-son qarori bilan milliy meʼmoriy yodgorlik sifatida roʻyxatga olingan.

Tarixi 
Mulla Ahmad masjidi Icheri-sheherdagi mahalla masjidi hisoblanadi. Masjid Nasriddin Gushtasi ibn Hasan Hojibobo buyrugʻiga binoan XIV asr boshlarida meʼmor Mahmud ibn Saʼd tomonidan qurilgan. Shuningdek, ushbu meʼmor tomonidan Bibi-Haybat qishlogʻida Nardaron qalʼasi (1301) va minorali masjid ham bunyod etilgan. Yodgorlikka mahalliy aholi tomonidan masjid oxuni bo‘lgan Ahmad oxun nomi berilgan.

Arxitekturasi 
Masjid toʻrtburchak shaklda qurilgan boʻlib, bitta kichik oʻlchamli zaldan iborat. Janubiy devorida oddiy mehrob, yon tomonlarida tojli past tosh gumbaz oʻrnatilgan. Uning assimetrik jabhasi aniq konturli kirish qismi va undan keyin bir-biriga qoʻshilib ketgan ikkita deraza bilan bezatilgan.

Masjidning yuqori qismida arabcha yozuvlar mavjud. Ikki qatorli yozuvda masjidning qurilgan sanasi, uning buyurtmachisi, shuningdek, harbiy, diniy va yodgorlik binolari va inshootlarini qurishda faol ishtirok etgan meʼmor haqida batafsil maʼlumotlar berilgan. Yozuvlarda, asosan, Shirvonshohlar davrining taʼsirini kuzatish mumkin.

Yana qarang 

 Takiye

Manbalar 

Bokudagi masjidlar
Ozarbayjon meʼmoriy yodgorliklari
Shahzodjon Neʼmatjonov

Shahzodjon Neʼmatjonov (2003-yil 6-avgustda Toshkent viloyati Bekobod shahrida tugʻilgan) — oʻzbek futbolchisi, „Metallurg“ klubi va Oʻzbekiston U20 futbol terma jamoasi hujumchisi.

Futbolchilik faoliyati 
Shahzodjon Neʼmatjonov 2003-yil 6-avgustda Toshkent viloyati Bekobod shahrida tugʻilgan. U „Metallurg“ futbol akademiyasi bitiruvchisi hisoblanadi. 2022-yilgacha „Metallurg“ klubi oʻrinbosarlar tarkibida harakat qilgan. Shahzodjon Neʼmatjonovning transfermarktdagi narxi 150 ming yevroni tashkil etadi (2023-yilgi maʼlumot).

Metallurg safida 
Shahzodjon Neʼmatjonov 2022-yilgacha „Metallurg“ klubi oʻrinbosarlar tarkibida harakat qildi. 2020-yilgi mavsumda oʻrinbosarlar jamoasi tarkibida raqiblar darvozasiga 7 ta gol urdi va jamoa bilan birgalikda Oʻzbekiston yoshlar birinchiligi chempioni boʻldi. 2021-yildan eʼtiboran „Metallurg“ futbol klubining asosiy tarkibiga jalb etib kelinmoqda. 2022-yilgi mavsumda Superliga musobaqasida asosiy tarkibning 10 ta uchrashuvida maydonga tushgan. Oʻsha mavsum oʻrinbosarlar tarkibida 16 ta uchrashuvda raqiblar darvozasiga 13 ta gol kiritdi.

Terma jamoadagi faoliyati 
Neʼmatjonov Shahzodjon Oʻzbekiston terma jamoasidagi debyut uchrashuvini 2022-yil 26-fevralida AGMK futbol klubiga qarshi oʻyinda amalga oshirgan.

Faoliyatidagi statistikasi

Klub safidagi statistikasi

Yutuqlari 
Metallurg FK

 Oʻzbekiston U-21 chempionati gʻolibi 2020-yil

Oʻzbekiston U20

 AFC Osiyo kubogi 2023

Manbalar

Havolalar 

 Transfermarkt.world Transfermarkt saytida futbolchi profili

Oʻzbekistonlik erkak futbolchilari
Futboldagi erkak hujumchilar
Metallurg Bekobod klubi futbolchilari
Oʻzbekiston Superligasi futbolchilari
O‘zbekiston 20 yoshgacha bo‘lgan terma jamoasi futbolchilari
O‘zbekiston yoshlar terma jamoasi futbolchilari
Hoji Bani masjidi

Hoji Bani masjidi ( - Hoji Bani masjidi) Ozarbayjonda XVI asrda qurilgan masjidlardan biri. Poytaxt shahar Bokuning Icheri-sheherida joylashgan.
Islam

Tarixi va faktlar 
Hoji Bani masjidi Shirvonshoh majmuasining bir qismi hisoblanadi. Arab manbalariga koʻra, masjid XVI asrda Hoji Bani tomonidan bunyod etilgan. Kirish eshigi qarshisida katta koʻp qavatli mehrob joylashgan boʻlib, masjidning tepas qismida gumbaz qurilgan.

Hoji Bani masjidi XX asr boshlarida rekonstruksiya qilingan. Qayta qurish jarayonida ayollar uchun alohida namozxona va qabulxona ham qoʻshib qurilgan. Masjid gumbazlari konussimon shaklda boʻlib, interyer va eksteryer konsepsiyalari milliy anʼanaviy meʼmorchilik uslubida qurilgan.

Ozarbayjon Vazirlar Mahkamasining qaroriga koʻra, Hoji Bani masjidi milliy ahamiyatga ega boʻlgan tarixiy yodgorliklar safiga kiritilgan.

Manbalar 

Bokudagi masjidlar
Koordinatalar Vikimaʼlumotlarda
Buxoro tarixiy va madaniy yodgorliklarni saqlash jamiyati

Buxoro tarixiy va madaniy yodgorliklarni saqlash jamiyati (Buxkomstaris) — 1920-yillarda Oʻrta Osiyoning qadimiy shaharlarida koʻp sonli qimmatli tarixiy me’morchilik yodgorliklarini hisobga olgan holda tashkil etilgan uchta muassasadan biridir: Buxoroda tashkil etilgan — „Buxkomstaris“, Samarqandda — „Samkomstaris“, Xivada - „Xivkomstaris“. Va shu kabi boshqa joylarda ham tarixiy obidalarni muhofaza qilish komissiyalari tashkil etildi.

1924-yil 30-iyunda Moskvadagi SSSR Sharqshunoslik ilmiy birlashmasida Buxoro Xalq Sovet Respublikasi (BXSR) vakillari ishtirokida Oʻrta Osiyoda ilmiy ishlarni muvofiqlashtirish, birlashtirish masalasiga bagʻishlangan maxsus majlis boʻlib oʻtdi. Yigʻilishda „butun Sovet Oʻrta Osiyosi boʻylab oʻlkashunoslik, tabiatni, san’at va antik davr yodgorliklarini muhofaza qilish boʻyicha ilmiy-tadqiqot ishlarini birlashtirish uchun yagona organ yaratish“ zarurligi eʼtirof etildi.

1924-yil 12-okytabrda Buxoroda „Muzeylar hamda qadimiy yodgorliklar, san’at va tabiatni muhofaza qilish qoʻmitasining Buxoro komissiyasi“ tashkil etildi. 1924-yil noyabr oyida BNSR hukumati yodgorliklarni taʼmirlash uchun 52 ming rubl ajratdi. Buxkomstarislarning faol faoliyati Oʻrta Osiyo xalqlari qadimiy va oʻrta asrlar madaniyatining koʻplab muhim yodgorliklarini aniqlash va saqlash imkonini berdi.

Komstarlarning bu davrdagi faoliyati doirasida Oʻzbekistonning tarixiy va madaniy yodgorliklarini oʻrganish va muhofaza qilishga mahalliy mutaxassislarning qoʻshgan hissasi katta boʻldi. Demak, 1925-yilda Buxkomstarisga mashhur pedagog Abdurauf Fitrat boshchilik qilgan, uning yaqin safdoshlaridan biri akademik Muso Saidjonov kotiblik qilgan. Buxkomstaris ishiga taniqli olimlar va meʼmorlar — professor B. P. Denike, meʼmor Boris Zasipkin va professor M. Ya. Ginzburgni jalb qilgan. Ular Somoniylar maqbarasi, Mir Arab madrasasi, Koʻkaldosh va boshqa yodgorliklarni oʻrgandilar. 1928—1936–yillarda Buxkomstaris boshligʻi mashhur arxeolog Vasiliy Shishkin edi.

1920—1930-yillar boshida Buxkomstarisning buyrugʻi bilan Buxoro muzeyi uchun etnografik figuralar yasaldi. Buxoro muzeyi 1933-yilda qayta tashkil etilganidan keyin ham Buxoro muzeyi funksiyalarini qisman saqlab qolgan.

Manbalar 

Buxoro tarixi
Buxoro
Nahel Merzoukning oʻldirilishi

2023-yil 27-iyun kuni kelib chiqishi Magʻribiy jazoirlik 17 yoshli Nahel Merzouk (shuningdek, Naël deb ham ataladi) Parij chekkasidagi Nanterre hududida avtomashinada politsiya taʼqibidan keyingi toʻxtash chogʻida politsiya xodimi tomonidan otib oʻldirilgan edi. Rasmiylar Merzoukni otgan politsiyachini „hokimiyatdagi shaxsning oʻz ixtiyori bilan oʻldirishi“da gumon qilib hibsga oldi. Politsiya bayonotlari orqali maʼlum qilingan voqea haqidagi dastlabki rasmiy xabarlar keyinchalik internetda joylashtirilgan video bilan zid ekanligi keng koʻlamli norozilik va tartibsizliklarga sabab boʻldi. Shahar hokimiyatlari, maktablar va politsiya idoralari kabi davlat ramzlari boʻlgan idoralar, shuningdek, boshqa binolar ham hujumga uchradi. 1000 dan ziyod avtomobillar yoqib yuborilgan, 1000 dan ortiq kishi hibsga olingan.

Qotillik Fransiya huquqni muhofaza qilish organlari va zoʻravonliklar borasidagi keng jamoatchilik muhokamasining bir qismiga aylandi. Prezident Emmanuel Macron buni „kechirib boʻlmaydigan“ deb qoraladi.

Manbalar 

2023-yil voqealari
Bahrom Firuz

Baxrom Boboyevich Firuz (; 1939-yil 1-noyabr, Zarafshon okrugi, Nurota tumani, Oʻzbekiston SSR, SSSR — 1994-yil 25-sentyabr, Tojikiston, Xoʻjand) — tojik shoiri, nosir va tarjimoni.

Tarjimai holi 
Oʻqituvchi oilasida tugʻilgan. Samarqand pedagogika texnikumini (1956), 1962-yilda Leninobod davlat pedagogika institutining tarix-filologiya fakultetini tamomlagan. 1964-yilgacha shu institutning tojik adabiyoti kafedrasida ishlagan.

Dushanbega koʻchib kelganidan soʻng jurnalistika bilan shugʻullana boshlagan: Tojikiston SSR Davlat televideniyesi va radioeshittirishining adabiy-dramatik koʻrsatuvi muharriri va bosh muharriri, „Komsomoli Tojikiston“ gazetasining boʻlim mudiri boʻlgan, „Sadoi Sharq“ jurnali bo‘lim mudiri, „Maorif“ nashriyot-matbaa ijodiy uyi Bolalar va o‘smirlar adabiyoti tahririyati mudiri, „Madaniyati Tojikiston“ gazetasi, „Maorif“ nashriyot-matbaa ijodiy uyi adabiyot bo‘limi mudiri.

„Sayhun“ jurnaliga asos solgan va nashr ettirgan, umrining oxirigacha, yaʼni 1994-yil 25-sentyabrgacha ushbu jurnalning bosh muharriri lavozimida ishlagan.

1971-yildan SSSR Yozuvchilar uyushmasi aʼzosi.

Ijodi 
Ilk sheʼrlari 1960-yilda respublika gazetalarida chop etilgan. „Rozhoi mahtobshab“ (1967), „Silsila“ (1973), „Tafti dil“ (1984). „Yulduz izi“ (1975), „Ruxsora“ (1978), „Ganch dar vayrona“ (1979), „Tu tanho ne“ (1980), „Haqiqati talx“ (1981), „Az arsh to farsh“ (1983) qissa va romanlaridan iborat kitoblari nashr etilgan.

Rus tilidadagi roman va hikoyalari „Ti ne odinok“ toʻplamida jamlangan („Detskaya literatura“ nashriyoti, Moskva, 1981).

„Taronai oktyabr“ (1967), „Navroʻzi“ (1968), „Kitobi subh“ (1971), „Rohi Kahkashon“ (1972), „Ehtirom ba Vatan“ (1972), „Taronai oktyabr“ (1967), „Navroʻzi“ (1968) („Xudojestvennaya literatura“ nashriyoti, Moskva 1974), „Yak dasta gusho“ (1976), „Tului oftob“ („Xudojestvennaya literatura“ nashriyoti, Moskva 1979), „Favvora“ (1979), „Furu burdan“ tojik bolalar adabiyoti antologiyasi (1981) kabi koʻplab hikoya va sheʼrlar jamlanmalari respublika va markaziy nashrlarda chop etilgan.

U hayotda oʻz oʻrnini topishga intilayotgan yoshlar, chinakam doʻstlik va muhabbat qudrati haqida yozgan.

Alohida asarlar SSSR xalqlari tillariga tarjima qilingan, Eron, Bolgariya, Chexoslovakiya, Yaponiyada bosib chiqarilgan.

Unvon va mukofotlari 

 1971-yil — Tojikistonda xizmat ko‘rsatgan madaniyat xodimi
 1991-yil — Tojikiston Yozuvchilar uyushmasi Sadriddin Ayniy nomidagi mukofoti laureati.

Manbalar

Havolalar 

 
 

Tojikistonlik yozuvchilar
1994-yilda vafot etganlar
25-sentyabrda vafot etganlar
1939-yilda tugʻilganlar
1-noyabrda tugʻilganlar
Nurota tumanida tugʻilganlar
Avvalbek Umarov

Avvalbek Umarov (1929 -?) — O‘zbekiston SSR Zarafshon okrugi Nurota tumani Nurota sovxozining katta cho‘poni. Sotsialistik Mehnat Qahramoni (1965-yil 1-mart).

Tarjimai holi 
1929-yilda Oʻzbekiston SSR Zarafshon okrugi Nurota tumanida (hozirgi Oʻzbekiston Navoiy viloyati Nurota tumani) tugʻilgan. Millati oʻzbek.

Ulugʻ Vatan urushi yillarida oʻn toʻrt yoshli bola choʻponlik faoliyatini boshlagan. 1949—1951-yillarda Sovet Armiyasi saflarida muddatli harbiy xizmatni o‘tab bo‘lgan Avvalbek Umarov vataniga qaytib, „Nurota“ sovxozida qorako‘l qo‘ylarini boqishda katta cho‘pon bo‘lib ishlashda davom etgan. Nurota viloyati chorvadorlari orasida bir necha yillar davomida uning suruvi yosh hayvonlarning kelishi va qorakoʻl qoʻylarini yetkazib berish boʻyicha eng yuqori natijalarga erishgan.

SSSR Oliy Soveti Prezidiumining 1965-yil 1-martdagi farmoni bilan O‘zbekiston SSR xalq xo‘jaligini rivojlantirishdagi alohida xizmatlari uchun Umarov Avvalbek Lenin ordeni, Sotsialistik Mehnat Qahramoni unvoni va "O‘roq va bolg‘a" oltin medali bilan taqdirlangan.

Keyingi yillarda ham Avvalbek Umarov chorvachilikda yuksak ko‘rsatkichlar ko‘rsatishda davom etib, mehnat faoliyati natijalariga ko‘ra 1976 yilda „Shon-sharaf belgisi“ ordeni bilan taqdirlangan.

SSSR Oliy Kengashining 8-chaqiriq (1970—1974) deputati etib saylangan.

Samarqandning Nurota qishlogʻida (1982—1988, 1992-yildan Oʻzbekiston Respublikasi Navoiy viloyatida yashagan.

Lenin ordeni (1965), „Shon-sharaf belgisi“ (1976) medallari bilan taqdirlangan.

Mukofotlari 

O‘roq va Bolg‘a oltin medali (1965);

Lenin ordeni (1965)

„Hurmat Belgisi“ ordeni (1976)

„1941—1945-yillardagi Ulugʻ Vatan urushidagi jasoratli mehnati uchun“ medali

Diplom va faxriy yorliqlar bilan taqdirlangan.

Manbalar 

Sotsialistik Mehnat Qahramonlari
Oʻzbekiston kishilari
Mehnat Qizil Bayroq ordeni sohiblari
Lenin ordeni sohiblari
1929-yilda tugʻilganlar
Nurota tumanida tugʻilganlar
Andrey Derkach

Andrey Vladimirovich Derkach (; 1985-yil 28-may, Borispol, Ukraina SSR, SSSR) — ukrainalik futbolchi, yarim himoyachi.

Tarjimayi holi 
1985-yil 28-mayda Borispolda tugʻilgan.

Andrey Derkach „Borisfen“ klubining futbol maktabi bitiruvchisi. Borisfen jamoasi tarkibida u 2003-2004-yillarda Ukraina chempionatida oʻynagan.

Andrey  Derkach Ukraina yoshlar terma jamoasida ham oʻynagan. 2005-yilda u 4 ta oʻyin oʻtkazgan.

"Shaxtyor" ga oʻtishdan oldin u Rossiya Premier-ligasi klublarida toʻpgan . 2005-yilda u "Shaxtyor" bilan shartnoma imzoladi. Shaxtyor tarkibida 2005-2006-yilgi Ukraina chempionatida jamoa uchun oʻyin oʻtkazmadi. „Shaxtyor“dagi omadsiz faoliyatidan so‘ng u Ukraina chempionatining Birinchi ligasida bir qator jamoalarda o‘ynadi.

„Zimbru“ (Moldova) jamoasida oʻynagan. Moldova klubi tarkibida u UEFA Yevropa ligasida debyut qildi. Yevropa ligasida jami 4ta oʻyin oʻtkazgan. 2012-yil dekabr oyida Derkach Moldovaning 8 karra chempioni boʻlgan klubini tark etdi.

2013-yilda Derkach Poltava klubi safida Ukraina chempionatining Birinchi ligasida oʻynagan. 2015-2016-yillarda „Qizilqum“ tarkibida toʻp surdi.

2016-yilning avgustida 2014-yilda oʻynagan "Mash’al" jamoasiga qaytadi. 2017-yilda yana „Qizilqum“da oʻynaydi.

Yutuqlari 

 Ukraina Birinchi ligasi gʻolibi: 2008-2009-yillar
 Moldova chempionatining bronza medali sovrindori: 2011-2012-yillar

Manbalar

Havolalar 

 Profil na sayte Ukrainskoy assotsiatsii futbola (ukr.)
 Profil na sayte Soccerway (angl.)
 „Karera Andreya Derkacha“
 „Intervyu s Andreem Derkachom“
28-mayda tugʻilganlar
1985-yilda tugʻilganlar
Yashayotgan insonlar
Ukraina futbolchilari
Qizilqum klubi futbolchilari
Mashʼal klubi futbolchilari
Oʻzbekistondagi chet ellik erkak futbolchilar
Vadim Lozovoy

Vadim Petrovich Lozovoy (1928-yil 15-iyul, Yangi Buxoro, O‘zbekiston SSR, SSSR (hozirgi Kogon, Buxoro viloyati, O‘zbekiston) — 1993-yil 22-aprel, Novosibirsk, Novosibirsk viloyati, Rossiya) — sovet va rus immunologi, tibbiyot fanlari doktori (1971), Rossiya Tibbiyot fanlari akademiyasining akademigi.

Biografiyasi 
1928-yil 15-iyulda Yangi Buxoro shahrida xizmatchi oilasida tug‘ilgan. Novosibirsk davlat tibbiyot institutini (NDTI) 1952 yilda tamomlagan. 1952—1957-yillarda viloyat klinik shifoxonasida shifokor, nevrologiya bo‘limi mudiri, keyinchalik Karachi ko‘li kurortida loy vannalari mudiri bo‘lib ishlagan. 1956-yilda NSMI fakultet terapiyasi kafedrasida klinik ordinator, 1957—1959-yillarda shu kafedraning aspiranti. 1959—1971-yillarda NSMIda fakultet terapiyasi kafedrasida yordamchi lavozimida ishlagan.

1963-yilda fan nomzodi ilmiy darajasini olish uchun „Revmatizmli bemorlarning qon va yurakning oʻziga xos antijeni tabiatini oʻrganish toʻgʻrisida“ mavzusida nomzodlik dissertatsiyasini himoya qildi. 1971-yilda „Revmatizm patogenezida immunologik mexanizmlar“ mavzusida doktorlik dissertatsiyasini himoya qildi.

1971-yilda SSSR Tibbiyot fanlari akademiyasi Sibir boʻlimining yangi Klinik va eksperimental tibbiyot institutiga dastlab klinik immunologiya laboratoriya mudiri boʻlib ishladi. Keyingi yildan boshlab esa to‘qqiz yil davomida ilmiy ishlar bo‘yicha direktor o‘rinbosari lavozimida faoliyat koʻrsatdi. 1979-yilda „ichki kasalliklar“ ixtisosligi bo‘yicha professor ilmiy unvoni berilgan. 1981-yildan umrining soʻnggi kunlarigacha u Rossiya Tibbiyot fanlari akademiyasining Sibir boʻlimi Klinik immunologiya institutiga (hozirgi Fundamental va klinik immunologiya ilmiy-tadqiqot instituti) rahbarlik qilgan.

U 1993-yilda Novosibirskda vafot etgan va Zaeltsovskoye qabristonining markaziy xiyoboniga dafn etilgan.

Ilmiy faoliyati 
Qiziqishlari tufayli immunopatologik jarayonlar immunitetning buzilishi bilan bogʻliq kasalliklarni tashxislash, prognozlash, oldini olish va davolashning yangi samarali usullarini ishlab chiqdi.

Uning ilmiy rahbarligida 24 ta nomzodlik va 6 ta doktorlik dissertatsiyalari himoya qilingan. Shuningdek, u 370 dan ortiq ilmiy nashrlar, 11 ta mualliflik guvohnomalari muallifi.

Mukofotlari va xotira 
„Mehnat Qizil Bayroq“ ordeni, „Sogʻliqni saqlash aʼlochisi“ koʻkrak nishoni, „Mehnat faxriysi“ medali, N. I. Pirogova nomidagi RAMS mukofoti laureati. 1995-yilda Vadim Petrovichning bevosita yordami bilan ochilgan Rossiya Tibbiyot fanlari akademiyasining Sibir filiali Davlat ilmiy-tadqiqot instituti Immunopatologiya klinikasiga Petrovichning nomini berildi.

Eslatmalar

Adabiyotlar 

 Lozovoy Vadim Petrovich // Tibbiyot fanlari akademiyasining 50 yilligi. Moskva, 1994 yil. C.416.
 Vadim Petrovich Lozovoy xotirasiga // Rossiya Tibbiyot fanlari akademiyasining Sibir boʻlimining xabarnomasi. 1998 yil. N 2. C.148.
 Lozovoy Vadim Petrovich // Katta tibbiy entsiklopediya. Ch. ed. B. V. Petrovskiy. 3-nashr.

Havolalar 

 
 
 RGB saytida ayrim ishlari
Mehnat Qizil Bayroq ordeni sohiblari
1993-yilda vafot etganlar
22-aprelda vafot etganlar
1928-yilda tugʻilganlar
15-iyulda tugʻilganlar
Tibbiyot fanlari doktorlari
Fyodor Xlizov

Fyodor Vasilyevich Xlizov (1926-yil 7-yanvar Yaroslavka, Boshqird ASSR — 1999-yil 12-sentabr Zlatoust, Chelyabinsk viloyati)— Zlatoust mashinasozlik zavodining 29-sonli sexi tokari, Chelyabinsk viloyati Sotsialistik Mehnat Qahramoni.

Biografiyasi 
Fyodor Vasilyevich Xlizov 1926-yil 7-yanvarda Boshqird ASSR Yaroslavka qishlogʻida dehqon oilasida tavallud topgan.

Fyodor erta ishlay boshlaydi, u 7 yoshidan boshlab kolxozda ota-onasiga yordam beradi.

1942-yilda Chelyabinsk viloyati Zlatoust shahridagi 4-sonli kasb-hunar maktabini tamomlagan. Mehnat faoliyatini shu maktabda ishlab chiqarish taʼlimi ustasi sifatida boshlagan. 1943—1944-yillarda Oʻzbekiston SSR Buxoro viloyati Kogon shahridagi 17-sonli mashina-yoʻl stansiyasida tokarlik ustasi boʻlib ishlagan.

1944-yilda Qizil Armiyasi safiga chaqirildi. U Ulugʻ Vatan urushi janglarida qatnashmagan. U Koʻrgan viloyati Shadrinsk shahridagi Luginsk harbiy aviamexanika maktabiga yuborilgan va 1946-yilda tamomlagan. 1952-yilda u demobilizatsiya qilingan.

Xlizov yillik ishlab chiqarish koʻrsatkichini 200 — 300% ga yetkazdi. Korxonada sezilarli iqtisodiy samaraga erishish imkonini yaratgan 18 ta ratsionalizatorlik taklifi amalga oshirildi. Shunday qilib, olmosli gʻildirak va tez almashtiriladigan asbob ushlagichlaridan foydalanish tufayli qismlarni qayta ishlash jarayoni sezilarli darajada tezlashdi.

SSSR Oliy Kengashi Prezidiumining 1971-yil 26-apreldagi farmoni bilan Xlizov Fyodor Vasilevich Sotsialistik Mehnat Qahramoni unvoni, Lenin ordeni va Oʻroq va Bolgʻa oltin medali bilan taqdirlandi.

1980-yildan 1989-yilgacha Zlatoust mashinasozlik zavodining sovuq shtamplash boʻlimida tokarlik ustasi boʻlib ishlagan.

Fyodor Vasilyevich Xlizov 1999-yil 12-sentyabrda vafot etdi.

Mukofotlari 

 Sotsialistik Mehnat Qahramoni, 1971-yil 26-aprel, besh yillik rejani bajargan xizmatlari uchun
 Lenin ordeni № 396465
 Oʻroq va Bolgʻa medali № 17005
 Lenin ordeni, 1978-yil 8-iyun
 Mehnat Qizil Bayroq ordeni, 1961-yil 17-iyun — Vostok sunʼiy yoʻldoshining raketa texnologiyasi namunalarini yaratish boʻyicha hukumatning maxsus topshirigʻini muvaffaqiyatli bajarganligi va ushbu kemaning dunyodagi birinchi parvozini amalga oshirgani uchun.
 „Mehnat faxriysi“ medali

Manbalar

Adabiyotlar 
 Герои труда. Уфа: Китап, 2011.

Havolalar 

1999-yilda vafot etganlar
12-sentyabrda vafot etganlar
1926-yilda tugʻilganlar
7-yanvarda tugʻilganlar
Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
Kogon kishilari
Mate Vatsadze

Mate Vatsadze (1988-yil 17-dekabrda tugʻilgan) — gruziyalik futbolchi, Batumining „Dinamo“ klubida oʻynaydi.

Faoliyati 
Vatsadze oʻzining professional faoliyatini Tbilisining „Dinamo“ klubida boshlagan, 2005—2010-yillar oraligʻida asosiy jamoa tarkibida 96 oʻyin oʻtkazib, 42 tagol urgan. 2011-yilda Rossiya Premyer-ligasida oʻynash uchun Nijniy Novgorodning „Volga“ klubiga oʻtgan. Rossiyada oʻynab yurgan chogʻida Vatsadze Gruziya milliy futbol jamoasining  Xorvatiya va Isroilga qarshi Yevro-2012 saralash oʻyinlarida ishtirok etish uchun chaqirilgan, ammo viza ololmagan. Shuning uchun u tez orada Gruziyaga qaytib, mavsum oxirida Dila Gori jamoasi tarkibiga qoʻshildi. 2012-yil 2-sentyabrda u Daniya AGF  jamoasi bilan  3+1⁄2 yillik shartnoma imzoladi.

Vatsadze AGF tomonidan 2012—2013-yilgi Yevropa Ligasi 2-saralash bosqichida yangi yulduz sifatida kashf etildi. Vatsadze AGFga qarshi o‘yinda o'zining Dila Gori jamoasi uchun uchta gol urgan va Kiprda bo'lib o'tgan uchinchi saralash bosqichida  „Anortosis“ga qarshi o‘yinda ikki marta darvozani ishgʻol qilgan. Vatsadzening urgan gollari Dila Gorining pley-off bosqichiga chiqishiga sabab boʻlgan. Vatsadze, shuningdek, 2010—2011-yilgi UEFA Yevropa Chempionlar Ligasi 2-saralash bosqichida ikkita gol urib, Tbilisining „Dinamo“ jamoasiga Shvetsiyaning Gefle IF jamoasini oʻz uyida ham, mehmonda ham magʻlub etishga yordam berdi. U 2009—2010-yilgi mavsumda UEFA Yevropa ligasi 3-saralash bosqichida „Srvena Zvezda“ ga qarshi safar oʻyinida Tbilisining „Dinamo“ klubi safida gol urgan.

Vatsadze 2019-yil yanvar oyida Latviyaning „Liepaya“ klubiga o‘tdi.

Xalqaro gollar

Yutuqlar 

 Dinamo Tbilisi

 Umaglesi Liga: 2007—2008-yillar
 Gruziya kubogi: 2008—2009-yillar
 Gruziya Superkubogi: 2008-yil

 Dila Gori

 Gruziya kubogi: 2011—2012-yillar

 AGF

 Daniya birinchi divizioni: 2014—2015-yilgi mavsumda koʻtarilgan
 Daniya kubogi: 2-oʻrin sohibi 2015—2016-yillar

Manbalar 

1988-yilda tugʻilganlar
Yashayotgan insonlar
Gurjiston futbolchilari
O‘zbekistondagi futbol legionerlari
Oʻzbekiston Superligasi futbolchilari
AGMK futbolchilari
Qizilqum klubi futbolchilari